Роден е на 28 септември 1923 г. в Грачаница, Кралство Югославия. През 1931 г. се премества със семейството си в Загреб. По време на Втората световна война участва в антифашистката борба. След приемането на Резолюцията на Информбюро за ЮКП през юни 1948 година, Гърлич се обявава против нея, но подкрепя като правилна точката, в която се казва, че няма достатъчно демокрация в Съюза на комунистите на Югославия. Арестуван е и осъден на три месеца затвор и изпратен в Голи Оток. След завръщането си от Голи Оток работи на редица работи – превежда, пише дори и под фалшиво име. В публичното пространство циркулира история, според която той пише есе за книгата на Франьо Туджман „Войната срещу войната“. Туджман му плаща за есето, но Гърлич не е споменат като автор (въпреки че е споменат в края на книгата).